My Little Pony: Ystävyyden taikaa

**My Little Pony: Ystävyyden taikaa** () on kanadalais-yhdysvaltalainen Hasbron My Little Pony -lelusarjan pohjalta tehty lasten animaatiosarja. Sarjan on luonut Lauren Faust, joka on työskennellyt miehensä Craig McCrackenin kanssa sarjojen *[[Tehotytöt]]* ja *[[Foster’s Home for Imaginary Friends]]* parissa. Sarja esitettiin ensimmäisen kerran Yhdysvalloissa 10. lokakuuta 2010.

Sarjassa on yhteensä 9 tuotantokautta, joista viimeinen esitettiin vuonna 2019. Kaikilla muilla kausilla paitsi kolmannella on ollut kullakin 26 jaksoa. Yhteensä jaksoja on 222. Kolmannella tuotantokaudella jaksoja oli puolet vähemmän eli 13 kappaletta. Suomessa sarjaa on esitetty televisiossa alkuperäisten esitysten jälkeen suomeksi puhuttuna. Ensimmäinen jakso esitettiin Suomessa Nelosella 1. syyskuuta 2012.

Vuonna 2018 Hasbro ilmoitti sarjan päättyvän seuraavana vuonna yhdeksännenteen kauteen. Kaudella prinsessa Celestia ja prinsessa Luna ovat vetäytymässä eläkkeelle ja suunnittelevat jättävänsä Equestrian Twilight Sparklen harteille ennen kun hän on valmis. Yllätyskäänne kuitenkin tapahtuu, kun pääpahiksen Grogarin elvyttänyt Kuningas Sombra aikoo kaapata koko Equestrian.

## Juoni
Sarja seuraa Twilight Sparkle -nimistä yksisarvista. Tämän opettaja ja mentori, prinsessa Celestia, lähettää Twilightin Ponyvilleen opiskelemaan ystävyyden taikaa. Twilight Sparkle on aluksi skeptinen asian suhteen, sillä häntä kiinnostaa enemmän opiskelu kuin ystävien saaminen. Ponyvilleen saapuessaan Twilight ystävystyy viiteen hyvin erilaiseen poniin, joista jokainen edustaa omalla tavallaan ystävyyden erilaisia osa-alueita. Twilight ystävineen muodostavat sarjan kuusi päähenkilöä. Twilightin uusia ystäviä ovat pegasokset Rainbow Dash ja Fluttershy, maaponit Applejack ja Pinkie Pie sekä pääkuusikon toinen yksisarvinen Rarity.

Sarjan jaksot keskittyvät pääsääntöisesti päähenkilöiden arkipäiväiseen elämään Ponyvillessä ja sen ympäristössä sekä erinäisten arkipäivän ongelmien ja kommelluksien ratkomiseen. Tapahtumien keskiössä on yksi tai useampi pääkuusikon jäsen, ja useimmissa jaksoissa on jokin ystävyyteen tai jokapäiväiseen elämään liittyvä opetus. Ensimmäisellä kaudella ponit lähettävät usein kirjeitä prinsessa Celestialle opittuaan jotain uutta ystävyydestä. Joissakin jaksoissa esiintyy myös Söpöysmerkkiklubi (engl. *Cutie Mark Crusaders* eli *CMC*), jossa Applejackin pikkusisko Apple Bloom, Rarityn pikkusisko Sweetie Belle ja heidän ystävänsä Scootaloo yrittävät epätoivoisesti keksiä erikoistaitonsa ja saada söpöysmerkkinsä. Viidennen kauden loppupuolella he viimein onnistuvatkin siinä.

### Ensimmäinen kausi
Ensimmäisen kauden alussa avautuu kirja tarinan alkaessa. Twilight Sparkle huomaa, että vanhan ennustuksen mukaan Kuuhun kauan sitten karkoitettu Nightmare Moon -niminen paha poni on tekemässä paluuta. Nightmare Moniin tavoittena on langettaa Equestrian maa ikuiseen yöhön. Twilight Sparkle lähtee yhdessä uusien ystäviensä kanssa etsimään Harmonian Elementtejä (engl. *Elements of Harmony*), mystisiä taikaesineitä, joiden avulla Nightmare Moonin voi pysäyttää. Matkan aikana Nightmare Moon kokoaa kuusikon tielle esteitä ja vaaroja, mutta toisiinsa turvaten he selviytyvät vaaroista. Twilight Sparkle ymmärtää, että Harmonian Elementit ovat hänessä ja hänen ystävissään itsessään, ja voitettuaan Nightmare Moonin Twilight Sparkle saa luvan jäädä Ponyvilleen asumaan ja oppimaan lisää uusien ystäviensä kanssa. Nightmare Moon muuttuu takaisin prinsessa Lunaksi, prinsessa Celestian siskoksi. Luna pyytää siskoltansa anteeksi ja tekee sovinnon tämän kanssa. Ensimmäisellä kaudella ponit valmistautuvat myös Suureen Vuosijuhlaan (engl. Grand Galloping Gala), joka järjestetään kauden lopussa.

### Toinen kausi
Toisella kaudella ponit saavat uuden vihollisen, Discordin, joka uhkaa laittaa koko Equestrian mullin mallin. Ystävykset kokevat koettelemuksia mutta lopulta muuttavat Discordin jälleen kiviseksi patsaaksi uudestaan Harmonian Elementtien avulla. Toinen kausi päättyy suuriin häihin, joissa Twilightin veli, Shining Armor sekä Mi Amore Cadenza eli Cadance menevät naimisiin. Cadance oli ollut Twilightin lapsenvahti kun tämä oli pienempi. Twilight alkaa kuitenkin epäillä Cadancea ja käy ilmi, että tämä on paha vaihdokkaiden kuningatar Chrysalis, joka on ottanut Cadancen ulkomuodon naamioituneena valeasussa. Twilight ja löydettyään oikean Cadancen kanssa avustuksena paljastavat hänet huijariksi estääkseen häntä menemästä naimisiin Shining Armorin kanssa. Jonka Chrysalisin suunnitelman aikomus on valloittaa Canterlotin vaihdokkaiden armeijansa avulla. Chrysalis kuitenkin epäonnistuu, kun Shining Armor ja Cadance voittavat hänet ja ajavat vaihdokkaat pois Canterlotista voimakkaalla rakkauden voiman taialla. Chrysalis ja vaihdokkaat karkotetaan Equestriasta kauas horisonttiin ja kaikki oikeat hääjuhlat päättyvät hyvin, kun Cadance ja Shining Armor pääsevät viimein naimisiin.

### Kolmas kausi
Kolmannella kaudella ponit matkaavat Kristallivaltakuntaan (engl. *Crystal Empire*) tapaamaan toisella kaudella avioitunutta Cadancea ja Shining Armoria, mutta kaikki ei ole aivan kohdallaan. Twilight ystävineen onnistuvat loppujen lopuksi päihittämään julman yksisarvisen Kuningas Sombran sekä pahat voimat ja palaavat sitten takaisin Ponyvilleen. Tämän jälkeen kolmas kausi jatkuu taas arkipäiväisempien ongelmien parissa. Kaudella Fluttershy saa Discordin muuttumaan hyväksi. Kolmannen kauden lopussa Twilight Sparklen viiden poniystävän söpöysmerkit sekoittuvat keskenään. Twilight selvittää mysteerin ja saa kaiken ennalleen, minkä jälkeen hän tapaa prinsessa Celestian tähtisumua ympäröivässä paikassa. Celestia muuttaa Twilight Sparklen alicorniksi eli yksisarviseksi poniksi, jolla on myös pegasoksen siivet. Samalla Twilightista tulee myös ystävyyden prinsessa.

### Neljäs kausi
Neljännellä kaudella Twilight ja hänen ystävänsä kokevat kummia. Prinsessa Celestia ja Luna katoavat kenenkään huomaamatta eikä prinsessa Cadance voi auttaa, sillä tämän pitää suojella Kristallivaltakuntaa. Niinpä Ponyville jää Twilightin vastuulle. Discordia epäillään syypääksi, mutta hän osoittautuu syyttömäksi. Zecoran taikajuoman avulla Twilight löytää Harmonian puun (engl. *The Tree of Harmony*), ja kadonneiden prinsessojen mysteeri alkaa selvitä. Twilight löytää Ikimetsästä (engl. *Everfree Forest*) Celestian ja Lunan vanhasta linnasta sairaan Harmonian puun, jonka hän parantaa Harmonian Elementeillä ystäviensä kanssa. Lopulta Celestia ja Luna löytyvät ja kaikki palaa ennalleen Equestriassa. Harmonian puu antaa pääkuusikolle arkun, johon tarvitaan kuusi avainta. Neljännen kauden aikana jokainen pääkuusikon jäsen joutuu tilanteeseen, jossa koetellaan hänen elementtiään.

Neljännen kauden lopussa Twilight turhaantuu prinsessana olemiseen, koska hänellä ei ole yhtään kuninkaallista tehtävää toisin kuin esimerkiksi Celestialla, joka nostaa auringon, ja Lunalla, joka valvoo ja hallitsee ponien unia sekä nostaa kuun. Neljännellä kaudella vankilasta karannut Lordi Tirek haluaa kaiken Equestrian taian itsellensä. Celestia ei lähetä Twilightia kukistamaan Lordi Tirekiä vaan Discordin. Discord kuitenkin pettää Equestrian ponit ja liittoutuu Tirekin kanssa. Muut prinsessat antavat Twilightille taikansa, jotta Tirek ei saisi sitä. Tirek saa kuitenkin tietää siitä. Twilight kohtaa Tirekin, ja Tirek tarjoaa Twilightille ehdotusta: Tirek vapauttaisi Twilightin ystävät sillä ehdolla, että Twilight antaisi Tirekille kaiken alicorn-taian. Twilight suostuu ja Tirek vapauttaa hänen ystävänsä ja Discordin. Discord tajuaa virheensä. Tirek oli huijannut häntä varastettuaan häneltä kaaoksen taikansa. Twilight ja muut saavat avattua arkun, päihittävät Tirekin ja lähettävät tämän takaisin vankilaan. Samalla Twilightin asunto kirjastossa tuhoutuu ja tilalle ilmestyy hänelle oma linna.

### Viides kausi
Viidennen kauden alussa Twilight ja hänen ystävänsä istuvat valtaistuimilleen. Istuinten keskellä oleva kartta (engl. *The Cutie Mark Map*) antaa poneille erilaisia tehtäviä osoittamalla, missä päin Equestriaa on ystävyysongelma. Ensimmäinen tehtävä koskee jokaista, ja ponit lähtevät yhdessä Our Town -nimiseen kaupunkiin. Ponien tehtävä on kukistaa ilkeä Starlight Glimmer, jonka mielestä söpöysmerkit turmelevat ponien olemuksen ja joka on manipuloinut kylän poneja luopumaan söpöysmerkeistään. Lopulta Starlight pakenee kaupungistaan ja katoaa jäljettömiin. Hän paljastui huijariksi, joka varastaa söpöysmerkkejä. Hän oli huijannut kaupunkilaisia uskomaan, että he olisivat onnellisempia ilman söpöysmerkkejä, jolloin he kaikki olisivat samanlaisia. Lopulta kaupunkilaiset saavat söpöysmerkkinsä takaisin.   

Kauden lopussa Starlight kuitenkin palaa kostamaan Twilightille mukanaan Starswirl Parrakkaan loitsu, jonka avulla hän uskoo voivansa matkustaa ajassa taaksepäin menneisyyteen ja muuttaa Equestrian tulevaisuutta. Hän uskoo, että sen avulla Twilight ja hänen ystävänsä eivät koskaan tapaisi, mutta hän näkee jonkin menevän pieleen ja että hänen muuttamansa vaihtoehtoinen tulevaisuus voi aiheuttaa Equestrialle tuhoa. Twilight sieppaa Starlightin ja pakottaa hänet mukaansa tulevaisuuteen näyttääkseen hänelle hänen tekojensa seurauksia. Näyssä esimerkiksi näytetään, miten Equestria on muuttunut karuksi joutomaaksi ja Starlightin suunnitelma on epäonnistunut.

Hän lopulta suostuu kertomaan Twilightille totuuden lapsuutensa menneisyydestä, jossa hän oli menettänyt ystävänsä Sunburstin, joka oli saanut söpöysmerkin ennen häntä ja jättänyt hänet yksin varjoihin lähdettyään. Heidän yhteytensä olivat katkenneet niin, että Starlightin sydän oli särkynyt, ja hän alkoi uskomaan, että söpöysmerkit voisivat tuhota ystävyyden suhteet. Hän yritti epätoivoisesti todistaa olevansa paras saadakseen ystäviä ja hän yritti saada kaikki ymmärtämään ja uskomaan häntä, kuten hänen vanha ystävänsä Sunburst. Hän uhkaa kuitenkin repiä Starswirl Parrakkaan loitsun palasiksi tuhotakseen sen, jotta Twilight ja Starlight eivät koskaan voi matkustaa ajassa ilman sitä, koska hän on saanut tarpeeksi Twilightista. Twilight kuitenkin tapansa mukaan keksii keinon osoittaa Starlightille, kuinka tärkeää ystävyys on ja miksi kostaminen ei kannata. Starlight vihdoin ymmärtää virheensä ja päättää aloittaa alusta ja etsiä uusia ystäviä.

Kun Starlight ja Twilight palaavat takaisin nykyhetkeen, Starswirl Parrakkaan loitsu katoaa lopullisesti tyhjyyteen aikaportaalin mukana ja Starlight ystävystyy myös pääkuusikon ponien kanssa. Starlightista tulee ensimmäinen Twilightin Ystävyyden Prinsessan oppilas, joka hyväksytään pääkuusikon uudeksi ystäväksi ja joka jää asumaan Ponyvilleen. Ponit auttavat häntä oppimaan ja olemaan todellinen ystävä. Hänen sydämensä avautuu, kun hän unohtaa menneisyyden tekonsa, pyhittää virheensä ja pyytää anteeksi Our Town -kaupunkilaisilta kaikista teoista ja huijauksesta. Kauden aikana myös esimerkiksi Rarityn unelma toisen putiikin pitämisestä Canterlotissa toteutuu, ja söpöysmerkkiklubilaiset saavat vihdoin söpöysmerkkinsä. Myös Diamond Tiara ja Silver Spoon lopettavat heidän kiusaamisensa ja ystävystyvät Söpöysmerkkiklubin kanssa.    

### Kuudes kausi
Kuudennella kaudella keskitytään seuraamaan, kuinka Twilight yrittää ystävyyden prinsessana opettaa Starlightia ymmärtämään ystävyyden merkitystä ja saamaan uusia ystäviä, kuten Celestia opetti Twilightia ensimmäisellä kaudella. Starlight ystävystyy Trixien kanssa, mistä Twilight ei ole mielissään, sillä tämä pelkää Trixiellä olevan huonoa vaikutusta Starlightiin. Trixie tekee hänen kanssaan kuitenkin sovinnon. Prinsessa Cadance ja Shining Armor saavat vauvan nimeltä Flurry Heart, joka on syntynyt alicornina, mikä hämmentää kaikkia. Flurry Heart on vähällä aiheuttaa kaaoksen Kristallivaltakunnassa, sillä hän ei osaa vielä hallita voimiaan. Starlight tapaa lapsuudenystävänsä Sunburstin. He tekevät sovinnon ja lupaavat, ettei menneisyys enää toistu eikä heidän yhteytensä enää katkea. Sunburst pyytää anteeksi Starlightilta ja heistä tulee jälleen taas ystäviä.

Kuudennen kauden lopussa Starlight, Trixie, Discord ja kiltti vaihdokas Thorax lähtevät vaihdokkaiden valtakuntaan, sillä kuningatar Chrysalis on palannut ja vanginnut pääkuusikon, prinsessat, Shining Armorin, Flurry Heartin kuin samoin myös Spiken. Vaihdokaspesässä ponitaika ei toimi eikä Discord voi käyttää kaaostaikuuttaan Chrysalisin valtaistuimen vaikutuksesta, joten Starlightin on selvittävä ryhmänsä kanssa yksin. Lopulta Starlight voittaa Chrysalisin Thoraxin avulla neuvomalla tätä jakamaan rakkautta Chrisalista vastaan. Thorax saa uuden muodon ja värikkäät peuran sarvet. Starlight on keksinyt, kuinka vaihdokkaat voitetaan muuttamalla ne hyviksi värikkäisiksi olennoiksi, jotka syrjäyttävät Chrysalisin vallastaan. Hän onnistuu vakuuttamaan vaihdokkaat jakamaan rakkautta ja nämä alkavat kääntyä Chrysalisia vastaan. Hänen valtaistuimensa tuhoutuu räjähtäessä, ponitaika alkaa taas toimia ja vaihdokkaat muuttuvat värikkäiksi vaihdokeiksi ja hyviksi ymmärtäen Starlightin ja Thoraxin olevan oikeassa koko ajan. Vangitut pääkuusikko, Spike, prinsessat, Shining Armor ja Flurry Heart vapautuvat ja Thoraxista tulee uusi vaihdokkaiden johtaja. Syrjäytetty ja kukistettu Chrysalis pakenee vannovansa kostoa jonakin päivänä Starlightille.

### Seitsemäs kausi
Kauden aikana pääkuusikko tutustuu Equestrian sankarihahmoihin, Pilareihin, jotka joutuivat toiseen ulottuvuuteen karkoittaakseen pahan Varjojen Ponin Equestriasta. He elivät tuhat vuotta sitten. Pilareita ovat voiman elementti Rockhoof, kauneuden elementti Mistmane, toivon elementti Somnabula, lääkinnän elementti Mage Meadowbrook, rohkeuden elementti Flash Magnus ja loitsujen elementti Starswirl Parrakas. Twilight löytää loitsun, joka palauttaa Pilarit, sillä Twilight ihailee Starswirlia kovasti. He palauttavat Pilarit, mutta käy ilmi, että samalla heidän mukanaan vapautuu myös Varjojen Poni. He pelkäävät joutuvansa uhraamaan elementtinsä saadakseen Varjojen Ponin takaisin toiseen ulottuvuuteen. Starlight keksii, että taistelun voi hoitaa myös puhumalla. 

Käy ilmi, että Varjojen Poni on oikeasti Pilareita ihaillut ja avustanut yksisarvinen Stygia, joka suuttui heille, kun Pilarit luulivat häntä pahaksi eivätkä pitäneet häntä toverinaan. He vapauttavat Stygian pimeydestään, ja pimeys joutuu limboulottuvuuteen. Starswirl ja Pilarit pyytävät Stygialta anteeksi sitä, että he olivat kääntäneet selkänsä hänelle tuhat vuotta sitten. Kauden aikana muun muassa Pinkie Pien sisko, Maud Pie muuttaa Ponyvilleen, Söpöysmerkkiklubi järjestää Söpöysmerkkileirin, Fluttershy toteuttaa unelmansa, Applejackin vanhempien tarina selviää ja Rainbow Dashin vanhemmat esiintyvät. Starlight Glimmer saa ensimmäisen tehtävänsä kartalta, koska vain hän pystyy lopettamaan Celestian ja Lunan välisen entisaikaisen suuren riidan, jotta he kohtaavat ja kukistavat pahat puoliskonsa Nightmare Moonin ja Daybreakerin.
### Kahdeksas kausi
Twilight päättää avata ystävyyskoulun, mutta rasistinen koulutarkastaja Neighsay ei pidä siitä, että koulussa on ponien lisäksi myös jakkeja, vaihdokkaita, hevoskotkia, aarnikotkia ja lohikäärmeitä. Jakki Yona, Lohikäärme Smolder, vaihdokas Ocellus, aarnikotka Gallus, hevoskotka Silverstream ja maaponi Sandbar ystävystyvät ja muodostavat epävirallisen "nuoren kuusikon". Kauden lopussa Neighsay ymmärtää olleensa väärässä muiden Equestrian olentojen suhteen ja pyytää anteeksi hänen itsekkyytensä, typeryytensä ja vainoharhaisuutensa vuoksi. Muun muassa Lightning Dust sekä kaksoset Flim ja Flam palaavat kaudella. Kaudella myös kartta kutsuu ensimmäistä kertaa Söpöysmerkkiklubia, kartta kutsuu Starlightia ja Sunburstia, Maud löytää itselleen poikaystävän, Spike saa siivet ja Chrysalis palaa.
### Yhdeksäs kausi
Viimeisellä kaudella prinsessa Celestia ja Luna ilmoittavat jäävänsä eläkkeelle ja luovuttavansa valtansa Twilightille, joka joutuu opettelemaan nopeasti tarvittavat taidot. Samaan aikaan uusi vihollinen, velho Grogar, loihtii luokseen Chrysalisin, Tirekin ja Cozy Glown sekä herättää henkiin Kuningas Sombran. Grogar aikoo käyttää heitä suunnitelmansa toteuttamiseen. Sombra kuitenkin ensi töikseen pettää Grogarin ja hyökkää armeijoineen Kristallivaltakuntaan. Twilight ja hänen ystävänsä käyttävät harmonian elementtejä Sombran kukistamiseen, mutta tämä lavastaakin häviönsä päästäkseen Harmonian puun lähelle. Sombra tuhoaa puun ja elementit sen mukana, vangitsee pääkuusikon ja lähtee valloittamaan Canterlotia. Discord saa Twilightin ja pääkuusikon oivaltamaan, etteivät he tarvitse elementtejä fyysisesti, koska todellisuudessa niiden voima on heidän sisällään. Yhdessä he voittavat Sombran lopullisesti.

Myöhemmin kauden aikana Chrysalis, Tirek ja Cozy Glow perustavat liittouman ja etsivät käsiinsä Grogarin taikuutta varastoivan kellon, jota he käyttävät mestariaan vastaan. Grogar paljastuu naamioituneeksi Discordiksi, joka esitti Grogaria opettaakseen pahiskolmikolle yhteistyön merkityksen ja luodakseen heistä Twilightille uhan siltä varalta, että tämä voi toteuttaa prinsessan velvollisuuksiaan. Kolmikko onnistuu varastamaan Discordin kaaostaikuuden, jonka he jakavat toistensa kanssa, varastavat prinsessoilta taian Grogarin kellon avulla ja uhkaavat valloittaa Equestrian. Heidät kuitenkin voitetaan, sillä ponilajit ja kaikki olennot yhdistävät voimansa valtavaksi armeijaksi taisteluun näitä kolmea roistoa vastaan. Chrysalis, Tirek ja Cozy Glow kukistetaan äärimmäisen taian voimalla, kun Twilight yhdistää hänen ystäviensä ja Pilarien ystävyyden taian yhdeksi sateenkaaren taikasäteeksi. Discord saa kaaoksentaikansa takaisin ja palauttaa prinsessoille heidän taikansa takaisin tuhoutuneen Grogarin kellon avulla. Prinsessa Celestia, prinsessa Luna ja Discord muuttavat heidät kivipatsaiksi lopullisesti, jotta he eivät enää ole uhaksi koko Equestrialle ja koko maailmalle. Twilightin ystävät ja kaikki muut alkavat juhlia voittoa sekä Chrysalisin, Lordi Tirekin ja Cozy Glowin kukistamista viimeisen taistelun jälkeen.

Viimeisessä jaksossa tapahtumista on kulunut 20 vuotta. Twilight on kruunattu Equestrian prinsessaksi ja hän hallitsee valtakuntaa ystäviensä avustamana. Twilightin oppilas Luster Dawn ei ole vakuuttunut ystävyyden tärkeydestä mutta muuttaa lopulta mielensä ja hänet lähetetään Twilightin tavoin Ponyvilleen oppimaan ystävyydestä. Lopuksi Twilight näytetään ystäviensä ympäröimänä katsomassa Lusterin perään auringonlaskua vasten ja sarjan alussa nähty kirja sulkeutuu viimeisen tarinan päättyessä.

## Hahmot ja keskeiset tapahtumapaikat

Sarjalla on kuusi ponia päähenkilöinä. Heidän joukossaan on yksi yksisarvinen ja alicorn Twilight Sparkle, yksi yksisarvinen Rarity, kaksi pegasosta Rainbow Dash ja Fluttershy sekä kaksi maaponia Applejack ja Pinkie Pie. Tärkein tapahtumapaikka on Equestria eli maa, jossa sarjan hahmot asuvat. Pääartikkelissa esitellään sarjassa esiintyvät hahmot, keskeiset tapahtumapaikat sekä sarjalle ominaista sanastoa.

## Fanikunta
Sarjan faneille on syntynyt ajan mittaan oma kulttuurinsa sarjan ympärille muun muassa omine termeineen, tapahtumineen ja taideyhteisöineen. Esimerkiksi Yhdysvaltain Baltimoressa järjestettiin vuosittain Bronycon, joka kerää sarjan faneja tapahtumaan. Myös muita tapahtumia järjestetään.

Alun perin 4chanista liikkeelle lähtenyt sarjan kohderyhmän ulkopuolella olevien fanitus levisi internetissä ja sarjasta tuli yhä tunnetumpi. Sarja onkin saavuttanut jossain määrin kulttisuosion. Merkittävä osa sarjan faneista on kohderyhmän ulkopuolella olevia 12–35-vuotiaita poikia ja miehiä. Tällaisista kohderyhmän ulkopuolelta olevista fanista käytetään englanninkielistä termiä *[[brony]]*, joka tulee sanoista *brother* ja *pony*. Sarjan naispuolisista faneista on käytetty termiä *pegasister*, joka on yhdistelmä englannin kielen sanoista *[[Pegasos|pegasus]]* ja *sister*, mutta toisinaan myös naispuoliset fanit kutsuvat itseään bronyiksi. Brony-termi kattaa siis laajassa merkityksessään kaikki varsinaisen kohderyhmän ulkopuolella olevat fanit ja kapeammassa merkityksessään vain kohderyhmän ulkopuolelta olevat miespuoliset fanit.

## Ääniroolit

### Alkuperäiset äänet

### Suomalaiset äänet

Sarjan suomenkielisestä tuotannosta vastaa SDI Media A/S. Ääniohjaana toimii Kari Starck (jaksot 1–80) sekä Mikko Laiho (jaksot 81–91) ja kääntäjinä Päivi Kangas sekä Erno Koskenmäki (kaudet 2–3).

## DVD-julkaisut
### My Little Pony: Ystävyyden taikaa – yhden DVD:n julkaisut
* My Little Pony: Arvokkaat pääsyliput (DVD, 2011)
* My Little Pony: Welcome to Ponyville (DVD, kausi 1, 2013)
* My Little Pony: Call of the Cutie (DVD, kausi 1, 2013)
* My Little Pony: A Pony Party (DVD, kausi 1, 2014)
* My Little Pony: Sonic Rainboom (DVD, kausi 1, 2014)
* My Little Pony: Green isn't Your Color (DVD, kausi 1, 2014)
* My Little Pony: Return of Harmony (DVD, kausi 2, 2015)
* My Little Pony: May the Best Pet Win (DVD, kausi 2, 2015)
* My Little Pony: Baby Cakes (DVD, kausi 2, 2015)
* My Little Pony: Putting Your Hoof Down (DVD, kausi 2, 2015)
* My Little Pony: A Canterlot Wedding (DVD, kausi 2, 2015)
* My Little Pony: Spooktacular Pony Tales (kokoelma-DVD, 2015)
* My Little Pony: The Crystal Empire (DVD, kausi 3, 2016)
* My Little Pony: Games Ponies Play (DVD, kausi 3, 2016)
* My Little Pony: Princess Twilight Sparkle (DVD, kausi, 4, 2016)
* My Little Pony: Rarity Takes Manehattan (DVD, kausi 4, 2016)
* My Little Pony: Maud Pie (DVD, kausi 4, 2016)
* My Little Pony: Joulun taikaa (kokoelma-DVD, 2016)
* My Little Pony: Twilight's Kingdom (DVD, kausi 4, 2018)
* My Little Pony: The Cutie Map (DVD, kausi 5, 2018)
* My Little Pony: Princess Spike (DVD, kausi 5, 2018)
* My Little Pony: Canterlot Boutique (DVD, kausi 5, 2018)
* My Little Pony: The Cutie Re-Mark (DVD, kausi 5, 2018)
* My Little Pony: The Crystalling (DVD, kausi 6, 2018)
* My Little Pony: Flutter Brutter (DVD, kausi 6, 2018)
* My Little Pony: Dungeons and Discords (DVD, kausi 6, 2018)
* My Little Pony: Viva Las Pegasus (DVD, kausi 6, 2018)
* My Little Pony: Rock Solid Friendship (DVD, kausi 7, 2019)
* My Little Pony: Honest Apple (DVD, kausi 7, 2019)
* My Little Pony: Campfire Tales (DVD, kausi 7, 2019)
* My Little Pony: Secret and Pies (DVD, kausi 7, 2019)
* My Little Pony: The Best Gift Ever [Lahjoista parhain] (DVD, jouluspesiaali, 2019)
* My Little Pony: School Daze (DVD, kausi 8, 2019)
* My Little Pony: Molt Down (DVD, kausi 8, 2019)
* My Little Pony: Friendship University (DVD, kausi 8, 2019)
* My Little Pony: Sounds of Silence (DVD, kausi 8, 2019)

### My Little Pony: Ystävyyden taikaa – monilevyjulkaisut
* My Little Pony: The Complete Season One (5 DVD, 2014)
* My Little Pony: The Complete Season Two (5 DVD, 2015)
* My Little Pony: The Complete Season Three (2 DVD, 2016)
* My Little Pony: Kaudet 1–3 täydellinen kokoelma (12 DVD, 2016)
* My Little Pony: Kaudet 5 & 6 + kausi 4 volume 4 -kokoelma (9 DVD, 2018)
* My Little Pony: The Complete Season Five (4 DVD, 2018)
* My Little Pony: The Complete Season Six (4 DVD, 2018)

### My Little Pony: Elokuva
* My Little Pony: Elokuva (DVD/BR, 2018)

Elokuvan kotivideojulkaisu on listattu Ystävyyden taikaa -julkaisujen joukossa, koska elokuva on osa Ystävyyden taikaa -sarjaa ja sarjan kahdeksas kausi on suoraa jatkoa elokuvalle.

## Katso myös
* *[[My Little Pony: Elokuva]]*
* My Little Pony: Equestria Girls
* Luettelo My Little Pony -sarjan poneista

## Lähteet

## Aiheesta muualla
* ''My Little Pony: Ystävyyden taikaa''  Ruutu.fi:ssa
* ''My Little Pony: Ystävyyden taikaa'' Viaplay.fi:ssa